stanford-oval/wikipedia huggingface dataset:
François Alexandre Frédéric de La Rochefoucauld-Liancourt

François Alexandre Frédéric de La Rochefoucauld-Liancourt.
François Alexandre Frédéric de La Rochefoucauld-Liancourt (11. tammikuuta 1747 La Roche-Guyon – 27. maaliskuuta 1827 Pariisi) oli ranskalainen herttua, upseeri ja yhteiskunnallinen uudistaja.
De La Rochefoucauld-Liancourt valittiin vuoden 1789 säätyjen yleiskokoukseen, jossa hän yritti turhaan puolustaa monarkiaa hallintomuotona samalla kun edisti sydäntään lähellä olleita sosiaalisia uudistuksia.
Kaksi päivää ennen Bastiljin valtausta, 12. heinäkuuta 1789, hän varoitti Ludvig XVI:ta Pariisin tilanteesta, ja kuninkaan kysyttyä, oliko se kapina, hän vastasi, että kyseessä oli vallankumous: "Non, sire, c'est une révolution". La Rochefoucauld'sta tuli 18. heinäkuuta perustuslakia säätävän kansalliskokouksen puhemies. Kun hänet oli asetettu Normandiaan sijoitetun sotilasosaston johtoon, hän tarjosi kuninkaalle turvapaikkaa Rouenissa. Epäonnistuttuaan tässä yrityksessä hän avusti kuningasta suurella rahasummalla.
Guiche

Guiche-lävistys.
Guiche on genitaalilävistys. Se asetaan välilihan keskelle.
Fillarimestari

Fillarimestari on Autoliiton vuosittain järjestämä kilpailu 4.–5.-luokkalaisille lapsille. Kilpailuissa lapset ottavat leikkimielisesti mittaa toisistaan liikennetiedoissa ja -taidoissa.
Kilpailun tavoitteena on tukea suomalaiskoulujen liikennekasvatustyötä: Liikennesääntöjen ja turvallisen liikennekäyttäytymisen omaksuminen ei onnistu vain opiskelemalla. Siihen tarvitaan omakohtaista kokemusta ja ymmärrystä, joka syntyy käytännön harjoittelun avulla.
Kouluille Fillarimestariin osallistuminen on ilmaista. Opettajat ja vanhempainyhdistykset ovat myös aktiivisesti mukana kisojen organisoinnissa. Vuonna 2008 Fillarimestari-kilpailuihin osallistui kaiken kaikkiaan noin tuhat lasta Suomessa.
Kilpailuja koordinoi maailmanlaajuisesti kansainvälinen autoliitto FIA. Euroopan-laajuisesti noin 2 miljoonaa lasta on mukana liikennekasvatusprojektissa. Kilpailu järjestetään nyt jo 24. kertaa. Suomi on mukana 7. kertaa.
Alue- ja SM-kilpailut

Fillarimestari-kilpailussa nelihenkinen joukkue koostuu kahdesta tytöstä ja kahdesta pojasta, jotka ovat ala-asteen 4. tai 5. luokalla. Kilpailijat mittaavat taitojaan joukkueena ajo- ja teoriakokeissa. Kilpailuissa menestyminen edellyttää polkupyörän hallintaa sekä liikennesääntöjen tuntemusta.
Fillarimestari-kilpailun aluekilpailut järjestetään vuosittain syyskuun viikolla 37, joka on Opetushallituksen organisoima koululaisten liikenneturvallisuusviikko. Aluekilpailut pidetään noin 10 paikkakunnalla eri puolilla Suomea.
Aluekilpailujen voittajat kohtaavat toisensa SM-kilpailuissa toukokuussa. Voittaja edustaa Suomea Fillarimestarin EM-kilpailuissa.
EM-kilpailut Turussa syyskuussa 2009

Autoliitto järjesti Fillarimestarin EM-kilpailut Turussa 11.–14.9.2009. Kilpailujen isännöinti oli osa Autoliiton 90-juhlavuotta. Turun EM-kilpailuissa oli mukana yhteensä 21 maata ja vajaat sata lasta. Euroopan mestaruuden saavutti Latvian joukkue.
Aiheesta muualla

Fillarimestari Autoliiton verkkosivuilla
Gaël Monfils

| Gaël Monfils |
| --- | --- |

Henkilötiedot
Syntynyt: 1. syyskuuta 1986 (ikä 38)
Kansalaisuus:   Ranska
Tennispelaaja
Pituus:  193 cm
Paino:  80 kg
Kätisyys:  oikea
Ammattilaisena:  2004–
Palkintorahat:  21 701 320 USD
Kaksinpeli
Paras sijoitus:  6. (7.11.2016)
Turnausvoittoja:  8
Voitot/tappiot:  540–313
Grand Slam -turnauksissa
Australian avoimet:  puolivälierät (2016)
Ranskan avoimet:  välierät (2008)
Wimbledon:  4. kierros (2018)
Yhdysvaltain avoimet:  välierät (2016)
Nelinpeli
Paras sijoitus:  
Voitot/tappiot:  28–84
Aiheesta muualla
ITF
ATP
Gaël Monfils (s. 1. syyskuuta 1986 Pariisi) on ranskalainen tennispelaaja. Hän on yltänyt Grand Slam -turnauksissa parhaimmillaan välieriin Ranskan avoimissa 2008 ja Yhdysvaltain avoimissa 2016. Hän on voittanut urallaan kahdeksan ammattilaisturnausta, Sopotissa elokuussa 2005, Metzissä syyskuussa 2009, Montpellier’ssa lokakuussa 2010, Tukholmassa lokakuussa 2011, Montpellier'ssa 2014, Washingtonissa 2016, Dohassa 2018 ja Rotterdamissa 2019. Loppuotteluun hän on lisäksi yltänyt 21 turnauksessa.
Ranskan avoimissa 2006 19-vuotias Monfils pelasi itsensä neljännelle kierrokselle. Hän voitti Andy Murrayn erin 6–4, 6–7(2), 1–6, 6–2, 6–1, Dick Normanin 4–6, 6–3, 6–7(4), 6–0, 7–5 ja James Blaken 6–2, 6–7(2), 7–6(1), 5–7, 6–4. Neljännellä kierroksella hän hävisi Novak Đokovićille luvuin 6–7(5), 6–7(5), 3–6. Kaksi vuotta myöhemmin Monfils koki Roland Garrosin stadionilla uransa toistaiseksi parhaat hetket. Hän voitti Ranskan avointen ensimmäisellä kierroksella Arnaud Clementin eräluvuin 7–5, 6–3, 6–1, toisella kierroksella Luis Hornan 7–6(5), 6–4, 7–5, kolmannella kierroksella Jürgen Melzerin 4–6, 7–5, 4–6, 6–0, 6–2, neljännellä kierroksella sijalle 28 sijoitetun Ivan Ljubičićin 7–6(1), 4–6, 6–3, 6–2 ja puolivälierissä viidenneksi sijoitetun David Ferrerin 6–3, 3–6, 6–3, 6–1. Välierissä hän hävisi luvuin 2–6, 7–5, 3–6, 5–7 ykkössijoitetulle Roger Federerille, jolle hän jo aiemmin keväällä 2008 hävisi sekä Miamin että Monte Carlon Masters-turnauksessa luvuin 3–6, 4–6.
Yhdysvaltain avoimissa 2008 Monfils selviytyi neljännelle kierrokselle, mutta hävisi sitten sijoittamattomalle Mardy Fishille lukemin 5–7, 2–6, 2–6. Australian avoimissa 2009 hän selviytyi neljännelle kierrokselle mutta joutui loukkaantumisen takia jättämään ottelunsa kuudenneksi sijoitettua maanmiestään Gilles Simonia vastaan kesken ollessaan häviöllä lukemin 4–6, 6–2, 1–6. Ranskan avoimissa 2009 hän voitti neljännellä kierroksella kuudenneksi sijoitetun Andy Roddickin mutta hävisi puolivälierissä toiseksi sijoitetulle Roger Federerille lukemin 6–7(6), 2–6, 4–6. Yhdysvaltain avoimissa 2009 hän hävisi neljännellä kierroksella kolmanneksi sijoitetulle Rafael Nadalille luvuin 7–6(3), 3–6, 1–6, 3–6.
Australian avoimissa 2010 Monfils selvisi kolmannelle kierrokselle häviten siellä yhdysvaltalaiselle John Isnerille 1–6, 6–4, 6–7(4), 6–7(5).
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 1. elokuuta 2005 |  Sopot | Massa |  Florian Mayer | 7–6(6), 4–6, 7–5 |
| 2. | 21. syyskuuta 2009 |  Metz | Kova |  Philipp Kohlschreiber | 7–6(1), 3–6, 6–2 |
| 3. | 31. lokakuuta 2010 |  Montpellier | Kova |  Ivan Ljubičić | 6–2, 5–7, 6–1 |
| 4. | 23. lokakuuta 2011 |  Tukholma | Kova |  Jarkko Nieminen | 7–5, 3–6, 6–2 |
Aiheesta muualla

Wikimedia Commonsissa on kuvia tai muita tiedostoja aiheesta .
Fotonien tanssi

| Fotonien tanssi Einsteinista kvanttiteleportaatioon> Einsteins Spuk Teleportation und weitere Mysterien der Quantenphysik |
| --- | --- |

Alkuperäisteos
Kirjailija:  Anton Zeilinger
Kuvittaja:  Thomas Hamann
Kieli:  saksa
Genre:  kvanttifysiikka, tieteen yleistajuistaminen
Kustantaja:  Bertelsmann
Julkaistu:  2005
Sivumäärä:  352
ISBN:  3-570-00691-3
Suomennos
Suomentaja:  Kimmo Pietiläinen (englannista)
Kustantaja:  Terra Cognita
Julkaistu:  2011
Ulkoasu:  nidottu
Sivumäärä:  298
ISBN:  978-952-5697-47-6
Löydä lisää kirjojaKirjallisuuden teemasivulta
Fotonien tanssi: Einsteinista kvanttiteleportaatioon (alkuteos: saks.  Einsteins Spuk: Teleportation und weitere Mysterien der Quantenphysik) on itävaltalaisen fyysikon Anton Zeilingerin vuonna 2005 ilmestynyt yleistajuinen kirja kvanttifysiikasta. Kimmo Pietiläinen julkaisi suomennoksensa vuonna 2011 yrityksensä Terra Cognitan kautta. Suomennos on tehty englanninkielisestä laitoksesta Dance of the Photons: From Einstein to Quantum Teleportation.
Aiheesta muualla

The Complete Review. (englanniksi)
François Alfonsi

| François Alfonsi |
| --- | --- |

Euroopan parlamentin jäsen
 2009–15.7.2024  
Henkilötiedot
Syntynyt: 14. syyskuuta 1953 (ikä 71)
François Alfonsi (s. 14. syyskuuta 1953) on ranskalainen  vihreä poliitikko. Hänet toimi Euroopan parlamentin jäsenenä vuosina 2009–2024. Hän kuului aluekehitysvaliokuntaan ja kahteen valtuuskuntaan.
Grönlund

Grönlund on muun muassa seuraavien henkilöiden sukunimi:
Anders Grönlund (s. 1989), ruotsalainen jääkiekkoilija
Annukka Grönlund (s. 1941), suomalainen kuvataiteilija
Axel Grönlund (1864–1918), suomalainen juristi, pormestari ja valtiopäivämies
Ernst Grönlund (1902–1968), suomalainen jalkapalloilija ja jääpalloilija
Greta Grönlund (1887–1974), suomalainen suomalainen pukuompelun opettaja, Ammattienedistämislaitoksen osastonjohtaja ja oppikirjojen tekijä
Henrietta Grönlund, suomalainen kirkkososiologi ja kaupunkiteologian professori
Ida Grönlund, suomalainen stand up -koomikko
Jarmo Grönlund (s. 1948), suomalainen jääkiekkoilija
Karl Eugen Grönlund (1831–1881), suomalainen oppikoulun lehtori ja kirjailija
Lasse Grönlund (s. 1939), suomalainen meloja
Lyyli Grönlund (1905–1978), neuvostoliitonsuomalainen toimittaja, kirjailija ja suomentaja
Mi Grönlund (s. 1972), suomalainen näyttelijä
Niklas Grönlund (s. 2002), suomalainen jääkiekkopuolustaja
Timo Grönlund (1954–2022), suomalainen meloja
Timo Juhani Grönlund (s. 1987), suomalais-bolivialainen maastohiihtäjä
Tommi Grönlund (s. 1969), suomalainen jalkapalloilija
Grönlund on myös seuraavien henkilöiden aiempi sukunimi:
Mauno Rainto (1887–1952), suomalainen teollisuusneuvos, Grönlund vuoteen 1906
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luettelo Universal Picturesin elokuvista

Universal Pictures
Tämä on luettelo Universal Picturesin tuottamista elokuvista.
Universalin elokuvia > 1920–luku

White Youth (1920)
The Flaming Disc 1920)
A I Dream (1920)
The Dragon’s Net (1920)
The Adorable Savage (1920)
Kova nyrkki ja kylmä pää (Putting It Over, 1922)
Suuren oopperan kummitus (The Phantom of the Opera, 1925)
Keskiyöllä (The Cat and The Canary, 1927)
Nauruihminen (The Man Who Laughs, 1928)
Melodi of Love (Universal Studion ensimmäinen äänielokuva, 1928)
Teatterilaiva (Show Boat, äänielokuva, 1929)
Salaperäinen Broadway (Broadway, 1929)
Universalin elokuvia > 1930-luku

Länsirintamalta ei mitään uutta (All Quiet on the Western Front, 1930)
King of Jazz (1930)
Frankenstein (1931)
Dracula – vanha vampyyri (1931)
Universalin elokuvia > 1940-luku

Hiihtopartio (Ski Patrol, 1940)
Taaloja ja tuuria (The Bank Dick, 1940)
Black Friday (1940)
Veijari Villissä lännessä (My Little Chickadee, 1940)
Komppanian syntipukit (Buck Privates, 1941)
Ihmissusi (The Wolf Man, 1941)
Tappajat (The Killers, 1946)
Alaston kaupunki (The Naked City, 1948)
Hamlet (1948)
Universalin elokuvia > 1950-luku

Winchester ’73 – kohtalon ase (Winchester ’73, 1950)
Tuoksuvan kirjeen salaisuus (Thunder on the Hill', 1951)
Koko maailma oli hänen (The World in His Arms, 1952)
Kaikkia lippuja vastaan (Against All Flags, 1952)
Abbott ja Costello matkalla Marsiin (Abbott and Costello Go to Mars, 1953)
Helvettiin ja takaisin (To Hell and Back, 1955)
Tuuleen kirjoitettu (Written on the Wind, 1956)
Universalin elokuvia > 1960-luku

Spartacus (1960)
Linnut (The Birds, 1963)
Arabeski (Arabesque, 1966)
Fahrenheit 451 (1966)
Universalin elokuvia > 1970-luku

Kiitorata (Airport, 1970)
Svengijengi ’62 (American Graffiti, 1973)
Puhallus (The Sting, 1973)
Maanjäristys (Earthquake, 1974)
Tappajahai (Jaws, 1975)
Universalin elokuvia > 1980-luku

The Blues Brothers (1980)
Xanadu (1980)
E.T. (E.T. the Extra-Terrestrial, 1982)
Sofien valinta (Sophie’s Choice, 1982)
Bad Boys (1983)
Scarface – arpinaama (Scarface, 1983)
The Dream Teams (1989)
Unelmien kenttä (Fields of Dreams, 1989)
Universalin elokuvia > 1990-luku

Henry ja June (Henry & June, 1990)
Child’s Play 2 – murhaava nukke (Child’s Play 2, 1990)
Child’s Play 3 (1991)
Beethoven (1992)
Jurassic Park (1993)
Schindlerin lista (Schindler’s List, 1993)
Rohto (1995)
Twister (1996)
Kadonnut maailma – Jurassic Park (The Lost World: Jurassic Park, 1997)
Blues Brothers 2000 (1998)
Psycho (1998)
Bride of Chucky (1998)
American Pie (1999)
Hurricane (1999)
Muumio (The Mummy, 1999)
Universalin elokuvia > 2000-luku

Erin Brockovich (2000)
Gladiator (2000)
Hannibal (2001)
Hurjapäät (The Fast and the Furious, 2001)
Jurassic Park III (2001)
8 Mile (2002)
Peter Pan (2003)
Seed of Chucky (2004)
Doom (2005)
King Kong (2005)
Peaceful Warrior (2006)
Alpha Dog (2007)
Universalin elokuvia > 2010-luku

Kick-Ass (2010)
Pienin painajainen perheessä (Pienin painajainen perheessä, 2010)
Johnny English – uudestisyntynyt (Johnny English Reborn, 2011)
Les Misérables (2012)
Ted (2012)
Fast & Furious 6 (2013)
Curse of Chucky (2013)
Cult of Chucky (2017)
Mamma Mia: Here We Go Again! (2018)
Flash Gordon (albumi)

| Flash Gordon Queen |
| --- | --- | --- |

Soundtrack-albumin tiedot
 Äänitetty : Loka-marraskuussa 1980; Townhouse, The Music Centre, Advision, Utopia, Anvil Studios 
 Julkaistu: 8. joulukuuta 1980 (UK),  27. tammikuuta 1981 (US)  
 Tuottaja(t): Brian May ja Mack 
 Tyylilaji: poprock, hard rock, elektroninen musiikki
 Levy-yhtiö: EMI/Elektra 
Queenin muut julkaisut
| The Game 1980 | Flash Gordon 1980 | Greatest Hits 1981 |
Flash Gordon on elokuvan Flash Gordon – iskevä salama soundtrack. Albumi julkaistiin 8. joulukuuta 1980. Musiikin on säveltänyt ja tuottanut brittiläinen yhtye Queen. Albumi on yhtyeen ensimmäinen elokuvamusiikkiprojekti ja yhdeksäs studioalbumi. Albumi oli myös elokuvahistorian ensimmäinen rock-yhtyeen kokonaisuudessaan säveltämä soundtrack. Myöhemmin Queen tuotti elokuvamusiikkia myös elokuvaan Highlander – Kuolematon, joka julkaistiin albumilla A Kind of Magic vuonna 1986.
Albumi poikkeaa yhtyeen aiemmista levytyksistä siinä suhteessa että Freddie Mercuryn laulu ei ole kantavana voimana, vaan pääosassa on kokonaan yhtyeen musiikki. Ainoastaan kahdessa kappaleessa albumilla on lauluosuus mukana, muut kappaleet ovat instrumentaalisia.
Yhtyeen aiemmasta tuotannosta poiketen albumin kappaleissa on käytetty runsaasti syntetisaattoreita, toisin kuin aiemmilla levyillä. Edeltävistä levytyksistä ainoastaan Flash Gordonia edeltäneellä The Game -albumilla käytettiin syntetisaattoreita. Vuosi 1980 olikin taitekohta yhtyeen historiassa syntetisaattoreiden suhteen, ja jatkossa syntetisaattorit muodostuivat pysyväksi osaksi Queenin äänimaailmaa.
Kappaleet

Flash's Theme – 3.29 (säv. May)
In The Space Capsule (The Love Theme) – 2.42 (säv. Taylor)
Ming's Theme (In The Court Of Ming The Merciless) – 2.40 (säv. Mercury)
The Ring (Hypnotic Seduction Of Dale) – 0.57 (säv. Mercury)
Football Fight – 1.28 (säv. Mercury)
In The Death Cell (Love Theme Reprise) – 2.24 (säv. May)
Execution Of Flash – 1.05 (säv. Deacon)
The Kiss (Aura Resurrects Flash) – 1.44 (säv. Mercury)
Arboria (Planet Of The Tree Men) – 1.41 (säv. Deacon)
Escape From The Swamp – 1.43 (säv. Taylor)
Flash To The Rescue – 2.44 (säv. May)
Vultan's Theme (Attack Of The Hawk Men) – 1.12 (säv. Mercury)
Battle Theme – 2.18 (säv. May)
The Wedding March – 0.56 (säv. May)
Marriage Of Dale And Ming (And Flash Approaching) – 2.04 (säv. May/Taylor)
Crash Dive On Mingo City – 1.00 (säv. May)
Flash's Theme reprise (Victory Celebrations) – 1.23 (säv. May)
The Hero – 3.31 (säv. May)
Lisäksi Hollywood Recordsin vuoden 1991 uudelleenjulkaistussa cd-versiossa on mukana uudelleensovitettu bonuskappale:
Flash's Theme (remix 1991) – 6.42 (säv. May, sov. Mista Lawnge)
Singlet

Flash's Theme (Single Edit) (May) / Football Fight (Mercury) – 1980
Greatest Hits I -kokoelmalevyllä kuultava kappale Flash on singlenä julkaistu versio kappaleesta Flash's Theme, ei albumiversio.
Kokoonpano

Freddie Mercury - laulu, syntetisaattori
Brian May - kitara, laulu, syntetisaattori
Roger Taylor - rummut, laulu, syntetisaattori
John Deacon - bassokitara, kitara, syntetisaattori
Francis Pettit Smith

Francis Pettit Smith. William Boxallin maalaama muotokuva vuodelta 1856.
Francis Pettit Smith (1808 – 12. helmikuuta 1874) oli englantilainen keksijä, jonka väitetään olleen Frédéric Sauvagen, Josef Resselin ja John Ericssonin joukossa laivapotkurin keksijänä. Smith oli myös edistämässä maailman ensimmäisen potkurikäyttöisen höyrylaivan SS Archimedesin rakentamista.
Elämä ja ura

Francis Smith syntyi kentiläisessä Hythen pikkukaupungissa, jossa hänen isänsä oli postimestari. Francis kävi yksityiskoulun. Hänestä tuli taitava venemallien tekijä, ja hän kiinnitti erityisesti huomiota laivojen liikevoiman synnyttäviin mekanismeihin. Kiinnostus veneisiin säilyi, ja vuonna 1834 hän sai valmiiksi mallin, jossa käyttövoimana oli jousivoimalla pyörivä potkuri. Hän vakuuttui siitä, että tämä propulsiomenetelmä oli ylivoimainen verrattuna siipiratasaluksiin, joita tuohon aikaan rakennettiin. Seuraavana vuonna hän rakensi vielä paremman mallin, jonka viimeisteli useilla kokeilla Hendonissa, ja vuonna 1836 hän sai patentin vedenalaiselle laivan perään asennetulle potkurijärjestelylle.
Varmistettuaan rahoituksen usealta taholta Smith auttoi organisoimaan Propeller Steamship Companyn, joka vuonna 1839 rakensi maailman ensimmäisen toimivan potkurilla varustetun höyrylaivan, SS Archimedesin. Vähän myöhemmin Smith oli vaikuttamassa siihen, että Isambard Kingdom Brunel muutti SS Great Brittain -laivansa suunnitelmia siipirataskäyttöisestä potkurilaivaksi lainaamalla hänelle Archimedesiä useaksi kuukaudeksi. Hän myös auttoi taivuttamaan Britannian amiraliteettia omaksumaan potkuripropulsiojärjestelmän.
Myöhempi elämä

Vuonna 1860 hallitus palkkasi hänet kuraattoriksi South Kensingtonin patenttimuseoon. Vuonna 1871 hänestä tehtiin ritari (Knight Bachelor, Sir). Smith kuoli helmikuussa 1874. Hänen hautansa on Hythessä.
Gorodki

Gorodkin pelaajia 1800-luvun alussa. Saksalaisen Christian Gottfried Heinrich Geißlerin kuvitusta teokseen Spiele und Blustigungen der Russen aus den niederen Volksschichten (1805).
Gorodkin pelaajia Neuvostoliitossa vuonna 1935.
Gorodki (ven. Городки) on venäläinen kyykkää muistuttava peli. Nimi tarkoittaa ”linnapeliä”.
Gorodki on vanha venäläinen peli, jota ovat pelanneet tiettävästi muun muassa Pietari I, Aleksandr Suvorov, Vladimir Lenin, Josif Stalin, Mihail Kalinin ja Kliment Vorošilov, tiedemies Ivan Pavlov, oopperalaulaja Fjodor Šaljapin sekä kirjailijat Leo Tolstoi ja Maksim Gorkikenen mukaan?.
Peliä pelattiin eri puolilla erilaisin sääntömuunnelmin, kunnes yhtenäiset säännöt kehitettiin vuonna 1923 ja säännöllinen kilpailutoiminta alkoi. Neuvostoliiton mestaruudesta pelattiin 1936 lähtien ja moskovalaiset voittivat lajissa lähes kaikki mestaruudet. Suosituimmillaan gorodki oli Neuvostoliitossa 1960- ja 1970-luvuilla, jolloin sitä harrasti noin 350 000 ihmistä[lähde? ]. Lajin suosio alkoi laantua 1980-luvulle tultaessa. Neuvostoliiton romahtamisen jälkeen kilpailuperinne katosi, mutta lajia on sittemmin alettu uudelleen herättää henkiin ja kilpailuja on järjestetty. Gorodki- ja kyykkäjärjestöt tekevät kansainvälistä yhteistyötä.
Aiheesta muualla

Wikimedia Commonsissa on kuvia tai muita tiedostoja aiheesta .
Saksan gorodki-liitto.
Ukrainan gorodki-liitto (Arkistoitu – Internet Archive).
Fanitaide

Star Trekin Benjamin Siskoa esittävä fanitaideteos.
Fanitaide tarkoittaa taideteoksia, jotka perustuvat muiden luomiin hahmoihin tai tarinoihin. Lähteenä voidaan käyttää lähes mitä tahansa populaarikulttuurista lähdettä: esimerkiksi elokuvia, televisiosarjoja, sarjakuvia tai kirjallisuutta. Tekijät ovat yleensä alkuperäistuotteen faneja. Fanitaide on yleensä harrastelijoiden tekemää, eikä sitä käytetä kaupallisesti. Yleistä on kuitenkin taiteen julkaiseminen internetissä. Yleisiä fanitaiteen muotoja ovat piirrokset, maalaukset ja videotaide.
Fanitaiteen määrittely

Kulttuurintutkija Steve Baileylähde tarkemmin? määrittää fanitaiteen sisältämään löyhästi lähes kaiken fanien tuottaman materiaalin. Hän jakaa fanitaiteen kolmeen ryhmään. Ensimmäisen ryhmän muodostaa konventionaalinen fanitaide, jollaista on esimerkiksi televisiosarjan näyttelijöistä piirretyt muotokuvat tai mahdollisimman paljon alkuperäistä jäljittelevät piirrossarjojen pohjalta tehdyt kuvat. Toisen ryhmän muodostaa symbioottinen fanitaide, jossa sarjasta omaksutaan lähtökohta uudelle luovalle työlle. Tällaista luovaa fanitoimintaa on esimerkiksi fan fictionin kirjoittaminen sekä fanisarjakuvien piirtäminen. Kolmantena fanitaiteen muotona Bailey pitää kriittistä ja neuvottelevaa fanikeskustelua, jossa sarjaa tai muuta lähdettä analysoidaan.
Tiukemmin rajaten fanitaide sisältää kaiken kuvallisen itse tuotetun fanimateriaalin. Fanitaide julkaistaan nykyisin usein digitaalisessa muodossa ja se pannaan alttiiksi muiden fanien palautteelle. Fanitaide saattaa rikkoa kaupallisten tahojen tekijänoikeuksia.
Fanitaidetta on vähän verrattuna fanituotosten kokonaismäärään. Eräs syy tähän on osaamisen ja resurssien puute. Keskiverto fan fiction -tarina saa osakseen enemmän lukijoita kuin keskiverto fanipiirros. Saavuttaakseen kunnioitusta fanitaiteilijana täytyy tekijän olla erittäin lahjakas ja kokenut piirtäjä tai kuvamanipuloija ja hänellä täytyy olla mahdollisuus ylläpitää galleriaa taiteestaan. Kun fanitaiteella on alun alkaen pienempi käyttäjäkunta kuin fan fictionilla, uusi innostunut piirtäjä ei saa välttämättä paljon katsojia tai lainkaan palautetta töistään.[lähde? ]
Fanitaiteella on sosiaalinen merkitys. Taide toimii faniryhmän näkyvänä tuotteena. Fanipiirroksia sekä esimerkiksi käyttäjäikoneita annetaan myös ryhmän sisällä lahjoiksi.
Fanitaiteen valmistustavat

Fanitaiteen valmistamisessa käytetään usein traditionaalisia valmistustapoja, kuten piirtämistä tai maalaamista. Fanitaiteen luonteeseen kuuluu kuitenkin vahvasti digitaalisuus. Perinteiset piirustukset skannataan nettijulkaisua varten, jolloin niiden käsittelyä voidaan jatkaa digitaalisesti.
Valmistuksessa suosittuja tekniikoita on myös kuvien tekeminen kokonaan tietokoneavusteisesti. Suosittu fanipiirtämisen muoto on piirto- ja kuvankäsittelyohjelmien avulla valmistettavat piirrokset. Myös pelkkä valmiiden kuvien kuvankäsittely, kuten rajaaminen tai tekstin lisäämien kuvaan, voidaan tietyissä tapauksissa laskea fanitaiteeksi.
Fanitaiteen valmistustavat > Julistetaide

Suurin osa fanipiirroksista voidaan katsoa julistetaiteenomaisiksi. Tällöin kuvan päällimmäisenä tarkoituksena on näyttää kauniilta ja mahdollisesti herättää tunteita katsojissa. Piirroksissa voidaan pyrkiä kohteen esittämiseen muotokuvanomaisesti tai kuin tarinan kuvituksena. Piirros voi olla myös esimerkiksi pilakuva tai pornokuva. Joskus julistetaiteessa piirtäjän ainoa motiivi voi olla hänen piirtäjänlahjojensa esittely.
Fanitaiteen valmistustavat > Sarjakuva

Fanisarjakuvassa kuvallisen ilmaisun lisäksi tarjotaan tarina, joka useimmiten poikkeaa alkuperäisen lähdemateriaalin tarinasta. Fanisarjakuva on Japanissa erittäin suosittu fanitaiteen laji ja anime-sarjoihin perustuvia[lähde? ] fanisarjakuvalehtiä eli dōjinshia tuotetaan puoliammattimaisesti ja myydään painettuina sarjakuvamessuilla ja erikoismyymälöissä.
Fanitaiteen valmistustavat > Käyttötaide

Fanit valmistavat paljon myös käyttötaidetta, kuten nettisivustojen kuvituksia, tietokoneen näytön taustakuvia sekä blogien käyttäjäikoneja eli avattaria. Käyttäjäikonien tarkoitus on kertoa kirjoittajan persoonasta sekä hänen faniutensa kohteista. Ikoneihin liittyy oma käyttökulttuurinsa. Niitä tehdään itse, pyydetään muilta tai lahjoitetaan, mutta niitä ei saisi koskaan ottaa ilman lupaa. Usein ikonien pohjana käytetään kuitenkin muualta netistä napattua materiaalia, joten toisen työn varastamisen ongelma on lähinnä ryhmän sisäinen. Esimerkiksi kuvan varastamista kuvapalveluista ei pidetä ongelmallisena, mutta valmiin ikonin ottaminen ilman lupaa on selvästi sääntöjen vastaista.
Tekijänoikeus

Fanitaide saattaa loukata alkuperäistuotteen tekijöiden oikeuksia.
Aiheesta muualla

Kuvia tai muita tiedostoja aiheesta Fanitaide Wikimedia Commonsissa
Animehahmojen ominaispiirteitä yhdistelevää fanitaidetta.